AIŠKINAMASIS RAŠTAS

Dėl žemės mokesčio tarifų 2020 metams nustatymo

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymo 16 straipsnio 2 dalies 37 punktas reglamentuoja, kad Savivaldybės tarybos kompetencija - nustatyti mokesčių tarifus įstatymų nustatyta tvarka.

Lietuvos Respublikos žemės mokesčio įstatymo (toliau – Įstatymas) 6 straipsnio 2 dalis reglamentuoja, kad savivaldybės taryba iki einamojo mokestinio laikotarpio birželio 1 dienos nustato konkretų mokesčio tarifą, kuris galios savivaldybės teritorijoje kitą mokestinį laikotarpį. Įstatyme nustatyta, kad mokesčio tarifas – nuo 0,01 procento iki 4 procentų žemės mokestinės vertės.

Nuo 2018 m. žemės sklypų vidutinės rinkos vertės, naudojamos mokestinėms žemės vertėms apskaičiuoti, patvirtintos Nacionalinės žemės tarnybos prie Žemės ūkio ministerijos direktoriaus 2017 12 15 įsakymu Nr. 1P-692-(1.3 E.) „Dėl masinio žemės vertinimo dokumentų tvirtinimo", kurios galios 5 metus (2018, 2019, 2020, 2021 ir 2022 metais).

Masinis žemės vertinimas žemės mokestinėms vertėms apskaičiuoti atliekamas ne rečiau kaip kas 5 metai. Vidutinė žemės rinkos vertė gali būti laikoma ir žemės vertė, nustatyta atlikus individualų vertinimą.

 Savivaldybės taryboms yra suteikta teisė nustatyti vieną ar kelis konkrečius žemės mokesčio tarifus, kurie gali būti diferencijuojami atsižvelgiant į vieną ar kelis kriterijus:

1. pagrindinę žemės naudojimo paskirtį;

2. žemės sklypo naudojimo būdą;

3. žemės naudojimą ar nenaudojimą;

4. žemės sklypo dydį;

5. mokesčio mokėtojų kategorijas (dydį ar teisinę formą, ar socialinę padėtį);

6. žemės sklypo buvimo savivaldybės teritorijoje vietą.

Molėtų rajono savivaldybės administracija siūlo nustatyti 2020 metų žemės mokestį atsižvelgiant į pagrindinę žemės naudojimo paskirtį ir žemės naudojimo būdo kodą. Nenaudojamai ir apleistai žemei siūlomas 2,0 proc. žemės mokesčio tarifas.

Mokestis už žemę yra įskaitomas į savivaldybės, kurios teritorijoje yra žemė, biudžetą.

Žemės mokesčio tarifai patvirtinti 2019 metams nekeičiami. 2020 metais siūloma palikti ir patvirtinti tuos pačius žemės mokesčio tarifus.

Lentelėje pateikiama informacija apie pajamas iš žemės mokesčio, gautas į savivaldybės biudžetą:

|  |  |  |  |
| --- | --- | --- | --- |
|   | 2016 m. | 2017 m. | 2018 m. |
| Fizinių asmenų žemės mokestis | 60753,75 | 227357,38 | 240168,77 |
| Juridinių asmenų žemės mokestis | 5622,42 | 17073,23 | 16697,16 |
| Iš viso žemės mokesčio: | **66376,17** | **244430,61** | **256865,93** |
| Žemės mokestis nuo bendros mokesčių sumos | 0,9 | 2,8 | 2,5 |

Nuo 2020 metų sausio 1 d. siūloma netaikyti Lietuvos Respublikos žemės mokesčio įstatymo 8 straipsnio 2 dalies 3 punkto nuostatų, t.y. nuo žemės mokesčio neatleidžiami žemės savininkai, kurių darbingumo lygis yra iki 40 proc. , asmenys, kuriems sukako senatvės pensijos amžius ir nepilnamečiai vaikai, kai minėtų savininkų šeimose apmokestinamojo laikotarpio pradžioje nėra darbingų asmenų. Dėl lengvatų taikymo Molėtų rajono savivaldybė neteko 95,4 tūkst. Eur pajamų 2018 metais. Ir tiek pat neteks 2019 metais.

Buvo atlikta žemės mokesčių tarifų nustatymo ir lengvatų taikymo analizė 58 savivaldybėse (savivaldybių tarybų sprendimai skelbiami Valstybinės mokesčių inspekcijos tinklapyje). Nustatyta, kad 26 savivaldybės taiko lengvatas, t.y. savivaldybės tarybos nustatė neapmokestinamus žemės sklypo dydžius Įstatymo 8 straipsnio 2 dalies 3 punkte nurodytiems fiziniamas asmenims. 32 savivaldybės netaiko lengvatų pagal neapmokestinamus žemės sklypo dydžius. Pažymėtina yra tai, kad savivaldybės, kurios taiko mokesčių lengvatas taip pat yra nustačiusios ir aukštesnius žemės mokesčio tarifus.

Molėtų rajono savivaldybė vienintelė taikė 3,5 ha neapmokestinamą žemės sklypo dydį kaimo vietovėje.

Lentelėje pateikiama informacija apie lengvatos taikymą fiziniams asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0-40 procentų darbingumo lygis arba kurie yra sukakę senatvės pensijos amžių ar yra nepilnamečiai, priklausančio žemės sklypo plotas:

|  |
| --- |
| **Savivaldybių palyginimas** |
| **Molėtai** | **Utena** | **Ignalina** | **Anykščiai** | **Širvintos** | **Ukmergės** | **Zarasai** |
| mieste- 0,15 ha | lengvata netaikoma | lengvata netaikoma | lengvata netaikoma | lengvata netaikoma | mieste- 0,1 ha | lengvata netaikoma |
| kaime - 3,5 ha | kaime - 1,5 ha |

Aiškinamojo rašto priede pateikiama informacija apie artimiausių savivaldybių taikomus žemės mokesčio tarifus. Atkreiptinas dėmesys į tai, kad Ukmergės savivaldybės žemės mokesčio tarifai yra žymiai aukštesni už Molėtų rajono savivaldybės, o taikomos lengvatos mažesnės už Molėtų. Lyginant artimiausias savivaldybes, galima konstatuoti faktą, kad Molėtų savivaldybė taiko vienus iš mažiausių žemės mokesčių tarifus ir vienas iš didžiausių neapmokestinamo žemės sklypo lengvatas.

Sprendimo projektas parengtas vadovaujantis Žemės naudojimo būdų turinio aprašu, patvirtintu Lietuvos Respublikos žemės ūkio ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl Žemės naudojimo būdų turinio aprašo patvirtinimo“, žemės sklypų pagrindinių naudojimo paskirčių ir naudojimo būdų klasifikatoriais patvirtintais Valstybinės įmonės Registrų centro 2013 m. vasario 25 d. direktoriaus įsakymu Nr. v-56 „Dėl klasifikatorių patvirtinimo“, Valstybinės mokesčių inspekcijos rekomendacijomis dėl žemės mokesčio tarifų nustatymo.

Parengto sprendimo projekto tikslas – nustatyti žemės mokesčio tarifus 2020 metams.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 37 punktas;

 Lietuvos Respublikos žemės mokesčio įstatymo 6 straipsnis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Neigiamų pasekmių nenumatoma.

 Teigiamos: Žemės mokesčio pajamos įskaitomos į savivaldybės biudžeto pajamas ir naudojamos patvirtintų asignavimų finansavimui.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Papildomų lėšų poreikio nėra.

**6.Vykdytojai, įvykdymo terminai**

 Valstybinė mokesčių inspekcija, 2020 mokestiniai metai.

 Aiškinamojo rašto „Dėl žemės mokesčio tarifų 2020 metams nustatymo“

 priedas

|  |
| --- |
| **2019 m. žemės mokesčio tarifų palyginimas tarp artimiausių savivaldybių** |
|  |  |  |  |  |  |  |  |  |  |  |
|  |  |  |  | **Savivaldybių nustatyti žemės mokesčiai 2019 m.**  |
| **Žemės sklypo paskirties pavadinimas ir kodas** | **Žemės sklypo naudojimo būdo pavadinimas ir kodas** | **Molėtai** | **Utena** | **Ignalina** | **Anykščiai** | **Širvintos** | **Ukmergė** | **Zarasai** |
| Žemės ūkio | 610 | Specializuotų sodininkystės, gėlininkystės, šiltnamių, medelynų ir kitų specializuotų ūkių žemės sklypai | 301 | 0,75 | 0,75 | 1,2 | 0,9 | 1,15 | 1,5 | 1 |
| Rekreacinio naudojimo žemės sklypai | 302 |
| Kiti žemės ūkio paskirties žemės sklypai | 303 |
| Žemės ūkio | 611612 | Mėgėjų sodų žemės sklypai ir sodininkų bendrijų bendrojo naudojimo žemės sklypai | 300 | 0,6 | 1 | 1,2 | 1,5 | 0,5 | 1,4 |
| Mėgėjų sodo žemės sklypai | 328 |
| Miškų ūkio | 710 | Ekosistemų apsaugos miškų sklypai | 304 | 1 | 1 | 1,2 | 1,2 | 1,5 | 1,5 | 1,4 |
| Rekreacinių miškų sklypai | 305 | 3 |
| Apsauginių miškų sklypai | 306 | 1 |
| Ūkinių miškų sklypai | 307 | 1 |
| Konservacinė | 810 | Kultūros paveldo objektų žemės sklypai | 313 | 1 |   | 1,2 | 1 | 2 | 1,5 | 1,3 |
| Vandens ūkio | 820 | Rekreaciniai vandens telkiniai | 309 | 1 | 1,5 | 1,2 | 1,5 | 1 | 1,5 | 1,4 |
| Ekosistemas saugantys vandens telkiniai | 310 |
| Bendrojo naudojimo vandens telkiniai | 311 |
| Kita | 995 | Visuomeninės paskirties teritorijos | 315 | 0,6 |   |   | 1 | 0,6 | 1 | 0,8 |
| Atskirųjų želdynų teritorijos | 324 |   |   | 0,5 | 1 | 1 |
| Pramonės ir sandėliavimo objektų teritorijos | 316 | 1 | 1 | 1,6 | 1,1 | 1 | 1,5 | 1,2 |
| Inžinerinės infrastruktūros teritorijos | 318 | 1,2 | 1,1 | 1,5 |   |
| Susisiekimo ir inžinerinių komunikacijų aptarnavimo objektų teritorijos | 332 |   | 1,5 | 1 |
| Susisiekimo ir inžinerinių tinklų koridorių teritorijos | 333 |   | 1,5 | 1 |
| Bendro naudojimo (miestų, miestelių ir kaimų ar savivaldybių bendro naudojimo) teritorijos | 320 |   | 1 |   | 1 | 1 |
| Atliekų saugojimo, rūšiavimo ir utilizavimo (sąvartynai) teritorijos | 323 | 1,6 | 1 |   | 1 | 1,2 |
| Gyvenamosios teritorijos | 314 | 0,4 | 0,7 | 1,2 | 1 | 0,2 | 1 | 1 |
| Vienbučių ir dvibučių gyvenamųjų pastatų teritorijos | 330 | 1 | 0,4 |
| Daugiabučių gyvenamųjų pastatų ir bendrabučių teritorijos | 331 | 1 | 1 |
| Komercinės paskirties objektų teritorijos | 317 | 0,8 | 0,9 | 1,6 | 1 | 0,6 | 1,5 | 0,9 |
| Rekreacinės teritorijos | 319 | 1,5 | 3 | 1,6 | 1,2 | 0,6 | 0,8 | 4 |
|   | 940952968972992980 | Kitos paskirties (aukščiau nenurodyta) žemė |   | 0,4;0,8;1;1,5 | 0,9 | 1,2 | 1 | 0,6 | 1 | 1 |
|   |   | Apleistos žemės ūkio naudmenos |   | 2 | 4 | 4 | 4 | 2 | 4 |   |
|  |  |  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_